# kinnitatud 20.05.2025

# käskkirjaga nr 13/2025/29-1

# Lisa 1

# HANKEKORD

* 1. Sihtasutuse hangete läbiviimise üldpõhimõtted
	2. Sihtasutus on riigihangete seaduse (edaspidi RHS) § 5 lg 2 p 4 mõistes avaliku sektori hankija ning juhindub hangete menetlemisel RHSist ja selle alusel kehtestatud õigusaktidest.
	3. Antud hankekorras on sätestatud otseostu, võrreldavate pakkumuste ja sotsiaal- või eriteenuste korraldamise kord.
	4. Kõik Sihtasutuse hanked (v.a otseost ja võrreldavad pakkumused) viiakse läbi elektroonilisena e-riigihangete registris (edaspidi eRHR) aadressil <https://riigihanked.riik.ee/>.
	5. Väljakuulutatud hankeid Sihtasutuse veebilehel eraldi ei avaldata, vaid viidatakse eRHRile. Rakenduskeskuse (edaspidi RK) vastutav isik edastab hanke viite ja kõik vajalikud andmed kommunikatsiooni eest vastutavale isikule. Vastava viite olemasolu eest veebilehel vastutab kommunikatsiooni eest vastutav isik.
	6. Hanke (v.a otseost ja võrreldavad pakkumused) kohta käivatele küsimustele koostab vastuse RK vastutav isik kaasates vajadusel hankeplaanis määratud arenduskeskuse/ eesti keele maja /finats-ja tugiüksuse (edaspidi AK/EKM/FTÜ) vastutava isiku.
	7. Asjade ostmise korral sõlmitakse vajadusel ostu-müügileping ning teenuste tellimiseks töövõtu- või käsundusleping.
	8. Hankeplaani koostamine ja täitmise järelevalve
	9. Hankeplaan avalikustatakse Sihtasutuse kodulehel.
	10. Hankeplaan sisaldab hanke nimetust, hankemenetluse liiki, hanke eeldatavat maksumust käibemaksuta (RHS § 23), hanke rahastajat, hanke avalikustamise aega ja hanke eest vastutava isiku nime.
	11. Hankeplaan ei sisalda otseostu ja võrreldavate pakkumuste andmeid.
	12. Hankeplaani koostamise, koordineerimise ja kinnitamiseks ettevalmistamise eest vastutab RK juht.
	13. Finantsjuht väljastab AK/EKM/FTÜ vastutavatele isikutele nende soovil väljavõtted raamatupidamisprogrammist selgitamaks eelneva kalendriaasta jooksul soetatud kaupade ja teenuste mahtusid. Vastav soov edastatakse finantsjuhile e-kirja teel.
	14. AK/EKM/FTÜ vastutav isik edastab oma valdkonna eesmärkide täitmisega seotud hangete andmed hankeplaani koostamiseks, mis on jooksva aasta hankeplaani ja tegevuskava sisendiks, hiljemalt 15. jaanuar RK juhile, kes edastab koondatud andmed finants- ja tugiüksuse juhile.
	15. RK juht hindab hankeplaani vastavust nõukogu kinnitatud tegevuskavale ning teeb vajadusel muudatused hankeplaani koostöös AK/EKM/FTÜ vastutava isikuga.
	16. Menetlusliigi valiku eest vastutab RK juht.
	17. RK juht saadab koostatud hankeplaani kooskõlastamiseks finantsjuhile, kes kontrollib hankeplaanis olevaid maksumusi vastavalt nõukogu kinnitatud tegevuskavale.
	18. RK juht edastab kooskõlastatud hankeplaani juhatajale kinnitamiseks hiljemalt 15 tööpäeva jooksul pärast järgmise aasta tegevuskava kinnitamist nõukogu poolt.
	19. Hankeplaani kinnitamisel edastab RK juht selle e-kirjaga teadmiseks kõikidele Sihtasutuse töötajatele.
	20. Hankeplaan avalikustatakse Sihtasutuse veebilehel viivitamata pärast selle kinnitamist. Hankeplaani veebilehel avalikustamise eest vastutab kommunikatsiooni eest vastutav isik.
	21. Hankeplaan ei kohusta plaanis märgitud hanget korraldama, kui vajadus asja ostuks või teenuse tellimiseks tegelikkuses ära langeb või ilmnevad asjaolud, mis teevad hanke läbiviimise võimatuks.
	22. Hankeplaan vaadatakse üle koos Sihtasutuse kvartaliaruandega, v.a kui lisandub erakorralisi hankeid (vastavalt punktis 8.3 toodule).
	23. Hankeplaani muudatused kooskõlastavad RK juht ja finantsjuht ning kinnitab juhataja käskkirja muudatusega.
	24. Hankeplaani järelevalvet teostab RK.
	25. Tühistatud või luhtunud (st pakkumuste mitte esitamisel) hangete puhul tuleb RK vastutaval isikul RK juhile esitada võimalikud põhjused ning edasised toimingud. RK juht analüüsib ja annab ülevaate juhatajale ja AK/EKM/FTÜ vastutavale isikule.
	26. Erakorraline hange
	27. Erakorraline hange on hankeplaaniväline, erakorralise vajadusena tekkinud hanke läbiviimine.
	28. Erakorralise hanke vajaduse ilmnemisel annab AK/EKM/FTÜ vastutav isik juhatajale ja RK juhile viivitamata e-kirja teel teada erakorralise hanke vajaduse põhjenduse, planeeritava hanke eelarvelise mahu, rahastamisallika ja hanke läbiviimise tähtaja.
	29. Juhataja otsustab hanke läbiviimise või mitte läbiviimise, analüüsides esitatud põhjendusi.
	30. AK/EKM/FTÜ vastutav isik edastab pärast juhataja vastavasisulise kinnituse saamist hankeplaani täiendamiseks hankega seotud vajalikud andmed RK juhile, kes lisab need hankeplaani ja korraldab hankeplaani muutmise.
	31. RK juht lisab hankega seotud vajalikud andmed hankeplaani 3 tööpäeva jooksul pärast AK/EKM/FTÜ vastutava isiku poolt edastatud info kätte saamist ja algatab hankeplaani muutmise protsessi.
	32. Hanke eest vastutavad isikud
	33. Hanke eest vastutavad isikud määratakse hankeplaanis.
	34. AK/EKM/FTÜ vastutav isik koostab hanke alusdokumentide (edaspidi RHAD) tehnilise kirjelduse ja edastab RK juhile.
	35. RK vastutav isik koostab RHAD vastavalt AK/EKM/FTÜ vastutavalt isikult saadud tehnilise kirjelduse.
	36. RHAD juhendi ja nõutavate lisade nõuetele vastavuse (sh kooskõla RHS-i ja Sihtasutuse käsiraamatuga), hanke avalikustamise, pakkumuse hindamise korraldamise (sh protokollide koostamise ja vastavate käskkirjade ettevalmistamise) ja lepingute sõlmimise eest vastutab RK vastutav isik.
	37. Sihtasutuse juhi korraldusel võib RHAD koostada ja hankeid läbi viia Sihtasuse FTÜ üksus või osta hanke läbiviimine sisse teenusena.
	38. Sihtasutuses kasutatavad peamised hanke liigid ja piirmäärad:

|  |  |  |
| --- | --- | --- |
| LIIK |  | Rahvusvaheline piirmäär (km-ta) <https://www.fin.ee/riigihanked-riigiabi-osalused/riigihanked/kasulik-teave-oigusaktid#piirmaarad-tahtajad> |
| OTSEOST | 0,01 € - 4 999,99 € |
| VÕRRELDAVAD PAKKUMUSED | 5 000,00 - lihthanke piirmäär |
| LIHTHANGE | vastavalt kehtivale piirmäärale |
| SOTSIAAL- JA ERITEENUSED | vastavalt kehtivale piirmäärale |
| RIIGIHANGE | vastavalt kehtivale piirmäärale |

* 1. Hanke väljakuulutamine
	2. RK vastutav isik koostab hanke läbiviimisel (v.a otseost ja võrreldavad pakkumised) juhataja käskkirja eelnõu, milles sätestatakse:
		1. hanke nimetus;
		2. hanke menetluse liik;
		3. hanke eest vastutav isik;
		4. hindamiskomisjoni liikmete nimed (kui on teada);
		5. vaatlejate nimed ja esindatava organisatsiooni nimetus (nende olemasolul);
		6. hanke väljakuulutamise ja pakkumuste esitamise tähtaeg;
		7. hanke rahastamisallikas ja eeldatav maksumus;
		8. käskkirja lisana RHAD.
	3. RK vastutav isik esitab RHAD koos hanke väljakuulutamise käskkirja eelnõuga dokumendihaldussüsteemi (edaspidi DHS) kaudu kooskõlastamiseks RK juhile ja AK/EKM/FTÜ vastutavale isikule ning finantsjuhile. RK vastutav isik saadab kooskõlastatud dokumendi juhatajale kinnitamiseks. Põhjendatud juhtudel võib RK vastutav isik edastada juhatajale kinnitamiseks ka kooskõlastuseta dokumendi.
	4. Huvide konflikti maandamismeetmed
		1. Huvide konflikt on olukord, kus Sihtasutuse või tema nimel tegutseval isikul, kes on kaasatud riigihanke ettevalmistamisse või korraldamisse või kes võib muul moel mõjutada selle riigihanke tulemust, on otseselt või kaudselt finantsalaseid, majanduslikke või muid isiklikke huvisid, mida võib käsitada tema erapooletust ja sõltumatust kahjustavatena.
		2. Huvide konflikti vältimiseks ei tohi Sihtasutuse töötajad olla pakkuja juhatuse liikmed ning Sihtasutuse töötaja, kes on seotud hankega, peab järgima haldusmenetluse seaduse sätteid haldusorgani nimel tegutseva isiku haldusmenetluses osalemise piirangute osas.
		3. Sihtasutuse töötajal on kohustus esitada RTIP huvide deklaratsioon vastavalt korruptsioonivastase seaduse §-le 12.
		4. Hanke hindamiskomisjoni liikmed peavad vältima tegevusega seonduvalt korruptsiooni mistahes vormis, lähtudes korruptsioonivastase seadusega kehtestatud toimingupiirangutest.
		5. Võimaliku huvide konflikti teadvustamiseks ja ennetamiseks allkirjastab hindamiskomisjoni liige objektiivsuse ja konfidentsiaalsuse kinnituse v.a Sihtasutuse töötaja, kes allkirjastab objektiivsuse kinnituse . Sihtasutuse töötaja konfidentsiaalsuse nõue tuleneb töölepingust ja ametijuhendist.
		6. Kui hindamiskomisjoni töö käigus selgub, et hindajal on huvide konflikt, on hindajal kohustus viivitamatult komisjoni esimehele sellest märku anda ja taandada end hindamiskomisjonist või antud pakkuja pakkumuse hindamisest, lahkudes antud pakkuja pakkumusega seotud arutelu ajaks ruumist.
		7. Kui hindamiskomisjoni töö käigus selgub, et komisjoni esimehel on huvide konflikt, on komisjoni esimehel kohustus viivitamatult oma vahetule juhile sellest märku anda. Vahetu juht otsustab komisjoni esimehe taandamise komisjonist või hankes otsuste tegemise protsessist.
		8. Vastav märge tehakse protokolli komisjoni esimehe või vahetu juhi poolt, kus kajastatakse huvide konflikti tõttu taandatud hindaja või komisjoni esimehe nimi ja taandamise põhjus.
		9. Komisjoni esimees või vahetu juht koostab vajadusel hindamiskomisjoni liikmete määramise käskkirja muudatuse taandunud hindamiskomisjoni liikme või esimehe asendamiseks uue liikmega või esimehega.

## Hindamiskomisjon:

* + 1. Hindamiskomisjon koosneb vähemalt viiest liikmest, kellest 2 liiget (hindamiskomisjoni esimees ja sekretär) võivad olla hääleõiguseta ning ülejäänud liikmed (hindajad) on hääleõigusega. Hindamiskomisjoni koosseisu hääleõigusega hindajana kuulub hanke eest vastutav isik. Hindamiskomisjoni koosseisu võib kaasata hankijast sõltumatuid eksperte (asjatundjaid), rahastajate esindajaid.
		2. Hindamiskomisjoni võib kaasata vaatleja(d), kes ei ole hääleõiguslik(ud).
		3. Sihtasutuse majandustegevusega seotud hangete korral kuulub hindamiskomisjoni vähemalt kaks Sihtasutuse töötajat, kes on hääleõiguslikud.
		4. Hindamiskomisjon kinnitatakse juhataja käskkirjaga. AK/EKM/FTÜ vastutav isik esitab ettepaneku hankekomisjoni ekspertide määramiseks ning RK vastutav isik valmistab ette DHSis juhataja käskkirja eelnõu ja saadab selle kooskõlastamiseks RK juhile ja juhatajale kinnitamiseks.
		5. Eksperdi töötasu arvestamise alused on määratud juhataja eraldiseisva käskkirjaga.
		6. Rahastaja esindajat hindamiskomisjoni liikmena tehtava töö eest ei tasustata.
		7. Hindajatel on kohustus sisuliselt hinnata pakkumusi ning täita ja allkirjastada hindamislehed.
		8. Hindamiskomisjoni koosolekutel vastu võetud otsused protokollib RK vastutav isik eRHRis (v.a otseost ja võrreldavad pakkumused).
		9. Hindamise lõppedes vormistatakse hindamisaruanne, mille allkirjastavad hindamiskomisjoni liikmed.
		10. Hindamisaruanne koosneb:
			1. Hindamiskomisjoni liikmete objektiivsuse ja konfidentsiaalsuse kinnitused;
			2. Vastavuse otsus, edukaks tunnistamise otsus, kõrvaldamise aluste otsus ja kvalifitseerimise otsus;
			3. Olemasolul pakkumuste hindamisel väärtuspunktide omistamise tabel;
			4. Hindamistulemused kinnitatakse Sihtasutuse juhataja käskkirjaga, vastava töövoo algatab DHSi kaudu RK vastutav isik.
			5. Hindamisaruanne säilitatakse DHSis hanke tulemuste kinnitamise käskkirja lisana.

## Otseostu läbiviimise kord

* + 1. Otseostu võib rakendada kui ostetava toote või teenuse hind jääb alla 5 000,00 euro ilma käibemaksuta.
		2. Otseostu vajadus kooskõlastatakse vahetu juhiga.
		3. Otseostu korral hankekomisjoni ei moodustata ning RHAD, sh tehnilist kirjeldust, üldjuhul ei koostata. Kui otseostu teostaja näeb vajadust RHAD koostamiseks, siis nende koostamise ja säilitamise eest otseostu dokumentatsioonina vastutab otseostu teostaja.
		4. Otseostu võib sooritada hinnapakkumuste küsimiseta.
		5. Otseostu korral kontrollib otseostu teostaja elektroonilistest andmebaasidest ettevõtte, kellelt ost sooritatakse, riiklike maksude võla puudumist. Maksuvõlgnevusega ettevõttelt otseoste ei teostata.
		6. Otseostu korral kirjaliku lepingu sõlmimise kohustus puudub. Kirjalik leping sõlmitakse pakkuja vastava soovi korral või teenuste ja asjade ostmisel füüsiliselt isikult. Füüsilise isikuga sõlmitakse käsundus- või töövõtuleping.
	1. Võrreldavate pakkumuste läbiviimise kord
		1. Võrreldavate pakkumuste korras ostetakse tooteid või teenuseid kui eeldatav maksumus on üle otseostu maksimumsumma ja alla lihthanke piirmäära.
		2. Võrreldavate pakkumuste vajadus kooskõlastatakse vahetu juhiga.
		3. Võrreldavate pakkumuste korral tuleb küsida hinnapakkumised konkurentsi olemasolu korral ja juhul, kui see on halduskoormust ning konkureerivate pakkujate pakutavate asjade ja teenuste kvaliteeti arvestades otstarbekas.
		4. Võrreldavate pakkumuste korral hankekomisjoni ei moodustata ning RHAD-d, sh tehnilist kirjeldust, üldjuhul ei koostata. Kui võrreldavate pakkumuste teostaja näeb vajadust RHAD koostamiseks, siis nende koostamise ja säilitamise eest võrreldavate pakkumuste dokumentatsioonina vastutab võrreldavate pakkumuste teostaja.
		5. Võrreldavate pakkumuste korral koostab võrreldavate pakkumuste teostaja pakkumuste küsimiseks e-kirja, milles toob vähemalt välja ostetavate asjade või tellitavate teenuste:
			1. kirjelduse;
			2. mahud;
			3. kaupade/teenuste kättesaamise tähtaja;
			4. pakkumuse esitamise tähtaja ja e-kirja aadressi, kuhu pakkumused saata.
		6. Võrreldavate pakkumuste teostaja edastab pakkumuse esitamise kutse võimaluse korral vähemalt kolmele pakkujale üheaegselt ning jätab pakkumuse esitamiseks mõistliku aja, kuid mitte vähem kui üks tööpäev.
		7. Pakkumuste esitamisel viib võrreldavate pakkumuste teostaja läbi pakkumuste hindamise, mille käigus kontrollib elektroonilistest andmebaasidest riiklike maksude võla puudumist. Maksuvõlgnevusega ettevõtet võrreldavates pakkumustes edukaks ei kuulutata.
		8. Parim pakkumus selgitatakse õigeaegselt ning pakkumuse kutsele vastavalt esitatud pakkumuste seast. Kui pakkumuse esitas vähem kui kolm pakkujat, hindab võrreldavate pakkumuste teostaja täiendavate pakkumuste küsimise vajadust. Parim pakkumus on lubatud valida ka vähema kui kolme pakkumuse korral.
		9. Üldjuhul eelistatakse eduka pakkumuse valiku kriteeriumina võrdväärsete, sh samaväärse kvaliteedi ja omadustega pakkumuste korral madalaimat hinda. Muudel juhtudel võib kasutada ka muid kriteeriume sobivaima pakkumise või parima võimaliku hinna ja kvaliteedi suhte leidmiseks.
		10. Võrreldavate pakkumuste teostaja lisab selgituse võetud pakkumuste ja eduka pakkuja valiku kohta või põhjenduse, miks võrreldavaid pakkumisi ei olnud otstarbekas või võimalik võtta, Juhul, kui lepingut ei sõlmita, esitatakse selgitus või põhjendus arve kooskõlastamisel.
		11. Kui tähtaegselt ei esitatud ühtegi pakkumuse kutsele vastavat pakkumust, viib võrreldavate pakkumuste teostaja läbi uue võrreldavate pakkumuste protseduuri.
		12. Võrreldavate pakkumuste korral kirjaliku lepingu sõlmimise kohustus puudub. Kirjalik leping sõlmitakse pakkujapoolse vastava soovi korral või teenuste ja asjade ostmisel füüsiliselt isikult. Füüsilise isikuga sõlmitakse käsundus- või töövõtuleping.
		13. Võrreldavate pakkumuste teostaja koondab võrreldavate pakkumuste seotud dokumentatsiooni (pakkumiskutsed, hinnapakkumused, kirjavahetus pakkujatega, olemasolul RHAD jm) ühtsesse elektroonilisse kausta ning salvestab üksuse kettale ja DHSi.
		14. Füüsilise isikuga sõlmitavad lepingud:
			1. Kui hanke eesmärk on sõlmida teenuse osutamise leping konkreetse füüsilise isikuga, ei pea võrdlevaid pakkumusi võtma, kui hanke eelarve ei ületa 29 999 eurot.
			2. Vastutav isik koostab põhjendatud memo, mille kooskõlastab üksuse juhiga ning Sihtasutuse juhatajaga.
			3. Vastutav isik korraldab lepingu sõlmimise ning selle allkirjastab Sihtasutuse
	2. Sotsiaal- ja eriteenuste tellimine
		1. Üle sotsiaal- ja eriteenuste riigihanke piirmääras jäävate riigihangete korraldamisel lähtutakse RHS §-st 126 ja 127 ning Sihtasutuse hankekorra asjakohastest punktidest.
		2. Alla sotsiaal- ja eriteenuste riigihanke piirmäärasid jäävate riigihangete korraldamisel kohaldatakse RHS §-s 3 sätestatud riigihanke korraldamise üldpõhimõtteid selliselt, et riigihanke korraldamisel kaasneks hankijale võimalikult väike halduskoormus, sh aja-, raha- ja tööjõukulu.
		3. Alla sotsiaal- ja eriteenuste riigihanke piirmäärasid jäävate riigihangete ettevalmistamise ja korraldamise, sh pakkumuste võrdlemise ja hindamise, tellimuse esitamise, vajadusel hankelepingu sõlmimise korraldamise ja hankelepingu täitmise jälgimise ning sellega seotud dokumentide säilitamise, eest vastutab RK vastutav isik.
		4. Alla sotsiaal- ja eriteenuste riigihanke piirmäärasid jääva riigihanke läbiviimise vorm kooskõlastatakse vahetu juhiga.